| **№** | **Институция/ организация** | **Предложение** | **Приема****/не приема предложението** | **Мотиви на вносителя** | **Мотиви за частичното приемане или неприемане на предложението** |
| --- | --- | --- | --- | --- | --- |
| **1.** | **Родители на деца с увреждания от гр. Враца**Светослава Иванова, Ирена Христова, Ваня Иванова, Цветина Цекова | Чл.2, ал.4За съществуващи елементи на достъпната среда по чл. 53, ал. 2, т. 1 от ЗХУ и по чл. 53, ал. 2, т. 2 от ЗХУ, оценката за достъпност се извършва и преди техни текущи ремонти с оглед предприемане на необходимите мерки за спазване на ЗХУ и разработване на програмите по чл. 53, ал. 5, т. 1 и чл. 63, т. 1 от ЗХУ за постигане на максимално съответствие с изискванията на тази наредба.  В чл. 2, ал. 4 за съществуващи елементи на достъпната среда по чл. 53, ал. 2, т. 1 от ЗХУ и по чл. 53, ал. 2, т. 2 от ЗХУ, оценката за достъпност се извършва и преди техни основни ремонти, реконструкция на сгради и при промяна предназначението на помещения, касаещи масов достъп на външни лица с оглед предприемане на необходимите мерки за спазване на ЗХУ и разработване на програмите по чл. 53, ал. 5, т. 1 и чл. 63, т. 1 от ЗХУ за постигане на максимално съответствие с изискванията на тази наредба. | Приема се по принцип | Мотиви: За текущ ремонт съгласно ЗУТ не се изиска разрешение за строеж и разработване на проекти, на които да има оценка. Чл. 151.  Не се изисква разрешение за строеж за:1. текущ ремонт на сгради, постройки, съоръжения и инсталации;2. текущ ремонт и поддържане на елементите на техническата инфраструктура по чл. 64, ал.1, с който не се променят трасето и техническите характеристики - това е от ЗУТ)Предложението е за преди извършването на техни основни ремонти и при промяна предназначението на помещения, касаещи масов достъп на външни лица. | За яснота е направена нова редакция на чл. 2, ал. 4**„(4) Преди планиране на текущи ремонти на съществуващи елементи на достъпната среда в урбанизираната територия, сгради и съоръженията по чл. 53, ал. 2, т. 1 и 2 от ЗХУ се извършва оценка за достъпност, с която се установяват необходимите и технически възможни мерки за привеждането им в съответствие с изискванията на наредбата и включване в програмите по чл. 53, ал. 5, т. 1 и чл. 63, т. 1 от ЗХУ.“**С чл. 53, ал. 5, т. 1 и чл. 63, т. 1 от Закона за хората с увреждания (ЗХУ) е предвидено централните и териториалните органи на изпълнителната власт, съответно местните органи, ***да предприемат мерки за привеждане на предоставената им за управление държавна/общинска собственост*** в съответствие с правилата, нормите и нормативите, определени с наредбата по ал. 3 като ежегодно разработват програми с необходимите за това мерки, финансови средства и срокове за изпълнение. Съгласно чл. 5 от Закона за защита от дискриминация изграждането ***и поддържането*** на архитектурна среда, която затруднява достъпа на лица с увреждания до публични места, се смята за дискриминация. С член 9 „Достъпност“ от Конвенцията на ООН за правата на хората с увреждания, ***държавите се задължават да предприемат подходящи мерки за осигуряване на достъп на хората с увреждания*** равноправен с достъпа, осигурен за всички останали до физическата среда за живеене, транспорта, информацията и комуникациите както в градските, така и в селските райони, както и съобразяването с изискванията за достъпност от заведения и услуги, „отворени за, или предоставяни на широката публика“. В нашата страна Конвенцията е ратифицирана със Закон от 26.01.2012 г. (ДВ, бр. 12 от 2012 г.).При обсъжданията по разработването на наредбата беше посочено, че част от причините за несъответствия по отношение на достъпността са именно текущите ремонти (на градската среда и сградите и съоръженията), при които недостъпна среда се ремонтира и възстановява отново като недостъпна, тъй като както се посочва в мотивите към предложението – за текущ ремонт на сгради, постройки, съоръжения и инсталации не се изисква разрешение за строеж, съответно не се изготвя и одобрява инвестиционен проект по реда на ЗУТ. За текущи ремонти на публична собственост, за каквато се отнасят разпоредбите на чл. 53, ал. 5, т. 1 и чл. 63, т. 1 от ЗХУ, се разходва публичен ресурс. Разходването на публичен ресурс следва да е максимално ефективно, при съобразяване с националното законодателство и с оглед предотвратяване на необходимостта от повторно разходване на ресурси с цел привеждане в съответствие с нормативни изисквания. Поради това с чл. 2, ал. 4 от наредбата се изисква извършването на оценка за достъпност и преди планиране на текущи ремонти *на съществуващи елементи на достъпната среда в урбанизираната територия по чл. 53, ал. 2, т. 1 от ЗХУ и съществуващи сгради и съоръжения за обществено обслужване в областите по чл. 53, ал. 2, т. 2 от ЗХУ*. Тази оценка следва да е част от анализите и решението на съответния публичен орган дали да възложи текущ ремонт или с оглед привеждане в съответствие със законовите изисквания е необходимо да предприеме мерки за осигуряване на достъпност. За съществуващи елементи на достъпната среда в урбанизираната територия, сградите и съоръженията, при спазване на чл. 57, ал. 2 от ЗХУ, достъпността се осигурява чрез прилагане на технически и/или организационни мерки и/или чрез спомагателни средства и пособия за определени групи хора с увреждания, когато това се налага. В зависимост от конкретната ситуация текущият ремонт може да обезпечи изискваната достъпност, с организационни или други мерки. Възможно е за конкретен обект за осигуряване на достъпността да се налага възлагане на инвестиционно проектиране и строителство по реда на ЗУТ.  |
| **2.** | **Родители на деца с увреждания от гр. Враца**Светослава Иванова, Ирена Христова, Ваня Иванова, Цветина Цекова | Чл. 3, ал.5  (5) Проектните решения за достъпност от разделите по ал. 3 и 4 се разработват от проектанти със съответната правоспособност и при отчитане на специфичните ергономични нужди на хората с намалена подвижност. Да се допълни следния текст:И се съгласуват със становище с поне една от национално представителните организации Съюз на инвалидите или съюз на слепите или и двете, в зависимост от спецификата на строежа. | Не се приема |  | Редът за съгласуване и одобряване на инвестиционните проекти е предмет на Закона за устройство на територията. Няма законова делегация в наредбата да се определят изисквания към съгласувателната процедура по ЗУТ. |
| **3.** | **Родители на деца с увреждания от гр. Враца**Светослава Иванова, Ирена Христова, Ваня Иванова, Цветина Цекова | Чл.4, ал.3При оценяване съответствието на инвестиционните проекти на строежите в експертните съвети на одобряващите администрации и в държавните приемателни комисии за въвеждане в експлоатация на строежите могат да участват и представители на национално представителните организации на и за хора с увреждания.Чл. 4, ал. 3 да се промени така:(3) При оценяване съответствието на инвестиционните проекти на строежите в експертните съвети на одобряващите администрации и в държавните приемателни комисии за въвеждане в експлоатация на строежите в зависимост от спецификата на строежите /касаещи достъпност/ да участват представители на национално представителните организации на и за хора с увреждания. | Не се приема |  | Достъпността е едно от основните изисквания към строежите по реда на чл. 169, ал. 1, т. 4 от Закона за устройство на територията, равно по значимост с всяко едно от останалите основни изисквания по чл. 169, ал. 1: механично съпротивление и устойчивост;безопасност в случай на пожар; хигиена, здраве и околна среда; безопасност при експлоатация; защита от шум; икономия на енергия и топлосъхранение; устойчиво използване на природните ресурси. Строежите не се класифицират по спазване на определено основно изискване, тъй като те са задължителни в цялост за всеки един строеж. Поради това няма законов механизъм, който урежда практическото изпълнение на направеното предложение.  |
| **4.** | **Родители на деца с увреждания от гр. Враца**Светослава Иванова, Ирена Христова, Ваня Иванова, Цветина Цекова | Да се добави нова ал. 4 към чл. 4:(4) Не се въвеждат в експлоатация строежи, които не отговарят на изискванията за достъпна среда за населението, включително за хората с увреждания, и изискванията за безопасност на строежите.В държавните приемателни комисии за въвеждане в експлоатация на строежите от първа, втора и трета категория могат да участват представители на национално представителните организации на хора с увреждания или други организации на хора с увреждания.При въвеждането в експлоатация на строежи от четвърта и пета категория, касаещи масов достъп на външни лица за регистриране и издаване на удостоверение за въвеждане в експлоатация към заявлението като задължителен документ се прилага положително становище на представители на национално представителните организации на и за хора с увреждания или други организации за хора с увреждания, че строежът отговаря на Наредбата за определяне на изискванията за достъпност и универсален дизайн на елементите на достъпна среда в урбанизираната територия и на сградите и съоръженията. | Приема се по принцип |  | В чл. 4 от наредбата са определени специфични изисквания по отношение допълване с данни за достъпността на строежа в съставения за строежа констативен акт по реда на чл. 176, ал. 1 от ЗУТ. Констативният акт за строежа се съставя от възложителя, проектанта, строителя и лицето, упражняващо строителен надзор, като с него се извършва предаването на строежа от строителя на възложителя. Поради това на този краен етап от въвеждането на строежа в експлоатация е важно да се извърши последен преглед от участниците в проектирането и строителството за изградената достъпна среда на строежа с доказателства, че строежът е изпълнен съобразно одобрения инвестиционен проект по отношение на достъпността, заверената екзекутивна документация и основното изискване към строежите „достъпност и безопасна експлоатация“, съгласно чл. 169, ал. 1, т. 4 ЗУТ.Определянето на нормативните условия за въвеждане на строежите в експлоатация не е предмет на наредбата. Тези изисквания са предмет на ЗУТ. Съгласно чл. 178, ал. 3, т. 1 от ЗУТ не се въвеждат в експлоатация строежи, вкл. които не са изпълнени в съответствие с изискванията на чл. 169, ал. 1 и 3 от закона. Изискването за достъпност на строежите е включено в чл. 169, ал. 1, т. 4 ЗУТ.Възможността за участие на представители на национално представителните организации на и за хора с увреждания в държавните приемателни комисии за въвеждане в експлоатация на строежите е осигурена в чл. 5, ал. 3 от наредбата като се отнася за всички категории строежи. Поради това не се налага дублиране в още една алинея на възможността за участие на организациите на хора с увреждания в процесите по въвеждането в експлоатация на строежите с ограничаването й по категории строежи.Не се приема предложението за изискване за положително становище на представители на национално представителните организации на и за хора с увреждания или други организации за хора с увреждания при въвеждането в експлоатация на строежите, тъй като условията за въвеждане на строежите в експлоатация на строежите не са предмет на наредбата. В ЗУТ са регламентирани условията, участниците и документите при въвеждането на строежите в експлоатация.  |
| **5.** | **Родители на деца с увреждания от гр. Враца**Светослава Иванова, Ирена Христова, Ваня Иванова, Цветина Цекова | „Достъпността на средата е част от едно от седемте основни изисквания към строежите по чл. 169, ал. 1 ЗУТ – „достъпност и безопасна експлоатация“. Въведеният със закона ред за контрол при проектирането, изграждането и въвеждането на строежите в експлоатация е общ за строежите с оглед спазване на всички изисквания на закона и подзаконовите му нормативни актове, в т.ч. на всички основни изисквания към строежите.“Както се вижда и от първото обществено обсъждане, най много се набляга на контрола и участие на представители на НП НПО, така и и на представители от други организации за хора с увреждане, както проектно ниво, така и във въвеждане в експлоатация, и най вече след като е въведено в експлоатация даден обект и съоръженията не работят.Кой ще поеме отговорност. Много са примерите, след като като не функционират съоръженията и не се поддържат/това се случва със скъпи съоръжения/ – да стават негодни за използване.Няма контрол след приемане в експлоатация и че реално има достъпност, никой не осъществява контрол за неизползваните съоръжения.За това настояваме да бъдат предприети изменения в ЗУТ и позканоновите му нормативни актове във връзка с осъществявания контрол върху достъпността на средата, въвеждането на по-строги мерки при несъответствия и персонална отговорност.Ако тези промени не се направят в Проекто Наредбата, така и в ЗУТ/ Наредба 2 /2003 г. за въвеждане в експлотация на строежите в Република България и минималните гаранционни срокове за изпълнени СМР, съоръжения и строителни обекти/ – Новата наредба пак ще бъде заобикаляна законово и реално няма да има достъпна среда – всичко ще е само на хартия. | Не се приема |  | Предложението не е в обхвата на наредбата. Редът за инвестиционното проектиране, строителството и въвеждането на строежите в експлоатация на строежите, както и за контрола на инвестиционния процес по проектиране и строителство, е общ за всички строежи и е регламентиран в ЗУТ.  |
| **6.**  | **ланд.арх. Десислав Евлогиев** | УВАЖАЕМИ ГОСПОЖИ И ГОСПОДА,Във връзка с обявената обществена консултация излагам своите мотиви за предложения за промяна в чл. 3.В представения проект на Наредба в чл. 3, ал. 2 са посочени проектните части, за които ще се прилагат изискванията на наредбата, и след това в ал. 3 се пояснява необходимото допълнително съдържание към тях. В споменатите проектни части липсва част паркоустройство. Инвестиционни проекти за благоустройствени и паркоустройствени мероприятия, посочени в чл. 3, ал. 1, т. 2 се разработват в част паркоустройство, следователно тази проектна част би трябвало да се допълни в ал. 2. Във връзка с горните мотиви, предлагам сегашния текст да се измени така:Чл.3. (2) Проектната документация (проектните решения) за елементите на достъпната среда в урбанизираните територии и за достъпната среда в сградите и съоръженията се представя в зависимост от спецификите на проекта в частите на инвестиционния проект за планиране и проектиране на комуникационно-транспортната система на урбанизираната територия, в част архитектурна или в част паркоустройство. Също е възможна следната редакция, която използва терминология въведена в Наредба №4 от 21 май 2001 г. за обхвата и съдържанието на инвестиционните проекти:Чл.3. (2) Проектната документация (проектните решения) за елементите на достъпната среда в урбанизираните територии и за достъпната среда в сградите и съоръженията се представя в зависимост от спецификите на проекта във водещата проектна част на инвестиционния проект. | Приема се |  | Направена е нова редакция в чл. 3, ал. 2 от наредбата:„(2) Проектната документация (проектните решения) за елементите на достъпната среда в урбанизираните територии и за достъпната среда в сградите и съоръженията се представя в зависимост от спецификите на проекта в частите на инвестиционния проект за планиране и проектиране на комуникационно-транспортната система на урбанизираната територия, част архитектурна или в **част паркоустройство и благоустройство** на инвестиционния проект.“ |

Fin